Fluoriidid on teatud tootmisprotsesside (nt fosfaatväetiste tootmise) kaasproduktid ning puhas fluor on väga mürgine. Joogivee fluoriidimisega alustati eri riikides juba 60 aastat tagasi, kuna siis avastati nende kaariesevastane mõju. Pärast seda on joogivee fluoriidimine kulgenud üle maailma erineva intensiivsusega kuni tänapäevani. Eelmise aasta British Medical Journalis avaldatud Yorki uuring viitab siiski, et joogivee fluoriidimine on põhinenud seni suhteliselt vähestel teaduslikel uuringutel. Tegelikkuses on fluoriididel kaariese ennetamises tunduvalt väiksem osa kui seni arvati - efekt ilmneb vaid ühel inimesel 6-st.